» Acte central dels 150 anys de la Guàrdia Urbana de Vic | EL9NOU.CAT
Acte central dels 150 anys de la Guàrdia Urbana de Vic
La Sala de la Columna acollirà el proper 22 de març un acte institucional on es farà una xerrada, s’inaugurarà una exposició fotogràfica i es realitzaran diverses activitats
17/03/2017 | 18:01
Presentació del logotip dels 150 anys de la Guàrdia Urbana de Vic | Jordi Puig
La Guàrdia Urbana de Vic celebra els 150 anys de la seva creació el proper dimecres 22 de març. La Sala de la Columna acollirà un acte institucional per homenatjar als exagents d’aquest cos policial i als diversos regidors i regidores que s’han ocupat d’aquesta àrea municipal. L’acte estarà presidit pel Conseller d’Interior, Jordi Jané, i l’alcaldessa de Vic, Anna Erra.
Durant la jornada, Manuel Martín, doctor en Psicologia i expresident de l’Associació de Caps de Policia Local de Catalunya, farà la conferència “De frontera blava a ciutadà d’uniforme: ahir i avui de la Guàrdia Urbana”.
L’homenatge continuarà a la tarda amb la inauguració de l’exposició fotogràfica dels 150 anys d’aquest cos i una jornada de portes obertes a la Comissaria de la Guàrdia Urbana amb visites guiades, circuit de karts, mostra de vehicles policials, tombs amb motocicleta, inflables i tallers.
Anna Erraexposició fotogràficaGuàrdia UrbanaJordi JanéManuel Martín També et pot interessar
Els futurs consultoris de Seva, més a prop L’Ajuntament de Sant Hipòlit cedeix una furgoneta adaptada a ADFO Los Descendientes i Les Taps s’imposen al Torneig Ciutat de Vic-EL 9 NOU Comentaris Cancel·la les respostesHeu d'iniciar la sessió per escriure un comentari.	Les notícies més vistes Un ciclista ferit per la mossegada d'un gos a Vilanova de Sau